ང་རང་ཨ་རིའི་སྤྱི་གྲོས་པ་ལ་འདེམས་བསྐོས་བྱས་པའི་རྗེས་སུ།རོ་པན་གླིང་ཕྲན་དུ་མན་ཌ་ལ་བཙོན་འཇུག་བྱས་སའི་བཙོན་ཁང་དེར་ཕྱིན་པ་ཡིན།སྐབས་དེར།ང་རང་ཧྥུ་ཇི་ཉི་ཡ་སློབ་གྲྭ་ཆེན་མོའི་ནང་ནས་ཆབ་སྲིད་ཀྱི་ལས་སུ་གོམ་བགྲོད་ཐེངས་དང་པོ་སྤོས་ཏེ།མ་འཐེན་ལས་འགུལ་ལ་ཞུགས་ནས་ལོ་ངོ་ཉི་ཤུ་རྩ་གྲངས་ཤིག་འགོར་ཟིན་པ་རེད།དེང་འདིར་རོ་པན་གླིང་ཕྲན་ནི་དྲན་གསོའི་རྡོ་རིང་ཞིག་ཏུ་གྱུར་སྟེ།ལྷོ་ཨ་ཧྥེ་རི་ཁའི་ཞི་བདེ་མངོན་འགྱུར་གྱི་སླད་དུ་ལེགས་སྐྱེས་འབུལ་གནང་མཛད་པའི་འཐབ་མོ་བ་ལྷན་རྒྱས་ལ་དྲན་གསོ་ཞུ་ས་གནང་གི་ཡོད།ཁོ་བོ་བཙོན་ཁང་འདིར་འགྲེངས་ཏེ།ཨང་རྟགས་པའི་བཙོན་པ་མན་ཌ་ལས་འདི་གར་བསྐྱལ་བའི་ལོ་ཟློ་དེ་དག་ལ་ཕྱིར་དྲན་བྱེད་ཐབས་བགྱིས་པ་ཡིན།སྐབས་དེར་ཁོང་གི་འཐབ་རྩོད་ལ་རྒྱལ་ཁ་འཐོབ་མིན་ནི་ད་རུང་ལྐོག་གྱུར་གྱི་གནས་ཤིག་རེད།ངས་ཀྱང་ལོ་རྒྱུས་ལ་འགྱུར་བ་བཏང་བའི་མི་སྣ་ངོ་མཚར་ཅན་འདི་ཉིད་ཕལ་བའི་མི་ཞིག་ཏུ་རྟོག་པས་སྒྲོ་བཏགས་དགོས་བྱུང་སོང་།སྤྱི་ཚོགས་སྒྱུར་བཅོས་ཀྱི་སླད་དུ་མཛད་རྗེས་བླ་ན་མེད་པ་བཞག་མྱོང་བའི་ཕལ་བའི་མི་སྟེ་མན་ཌ་ལ་ལགས་སོ།